Iseggasen n 70 kkren-d yimeɣnasen n tmagit, ssefran akken uran s tmaziɣt, ungalen lulen-d xas ma d imexḍa s ugemmay alatini, seg-s akkin lulent-d ula d tullisin d yisefra neɣ tamedyazt yettwuran. Ayen uran deg wungal, itezzi deg tuget ɣef temsalt n tmaziɣt d tmagit, izerfan n umdan, tugdut d tlelli... Tasekla tamaziɣt am nettat am tsekliwin n umaḍal merra, tettidir s wayen i d-ilulen deg tmetti tamaziɣt d wayen i as-d-ikecmen seg tmettiyin tiberraniyin.